ข้อบัญญัติองค์การบริหารส่วนตำบลมาบไผ่ข้อบัญญัติองค์การบริหารส่วนตำบลมาบไผ่เรื่องการลดหย่อนภาษีบำรุงท้องที่พ.ศ. ๒๕๕๘[๑] โดยเป็นการสมควรตราข้อบัญญัติองค์การบริหารส่วนตำบลมาบไผ่ว่าด้วยการลดหย่อนภาษีบำรุงท้องที่เพื่อให้การลดหย่อนภาษีบำรุงท้องที่ถูกต้องตามกฎหมายในเขตองค์การบริหารส่วนตำบลมาบไผ่อาศัยอำนาจตามความในมาตรา ๗๑แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ ประกอบกับมาตรา ๒๒ แห่งพระราชบัญญัติภาษีบำรุงท้องที่ พ.ศ. ๒๕๐๘ซึ่งแก้ไขเพิ่มเติมโดยพระราชบัญญัติภาษีบำรุงท้องที่ (ฉบับที่ ๓) พ.ศ. ๒๕๔๓องค์การบริหารส่วนตำบลมาบไผ่โดยความเห็นชอบจากสภาองค์การบริหารส่วนตำบลมาบไผ่และนายอำเภอบ้านบึงจึงตราข้อบัญญัตินี้ขึ้นไว้ ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลมาบไผ่ เรื่อง การลดหย่อนภาษีบำรุงท้องที่พ.ศ. ๒๕๕๘ข้อ ๒ ข้อบัญญัตินี้ให้ใช้บังคับในเขตองค์การบริหารส่วนตำบลมาบไผ่นับแต่วันประกาศไว้โดยเปิดเผย ณ ที่ทำการองค์การบริหารส่วนตำบลมาบไผ่แล้วเจ็ดวันข้อ ๓ ให้ยกเลิกข้อบัญญัติองค์การบริหารส่วนตำบลมาบไผ่เรื่อง การลดหย่อนที่ดินที่ไม่ต้องเสียภาษีบำรุงท้องที่ภายในเขตองค์การบริหารส่วนตำบลมาบไผ่พ.ศ. ๒๕๕๒บรรดาข้อบัญญัติ ประกาศระเบียบหรือคำสั่งอื่นใดในส่วนที่ได้ตราไว้แล้วในข้อบัญญัตินี้ซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ ๔ ในข้อบัญญัตินี้องค์การบริหารส่วนตำบล หมายความว่าองค์การบริหารส่วนตำบลมาบไผ่ อำเภอบ้านบึง จังหวัดชลบุรีเจ้าของที่ดิน หมายความว่าบุคคลหรือคณะบุคคล ไม่ว่าจะเป็นบุคคลธรรมดาหรือนิติบุคคลซึ่งมีกรรมสิทธิ์ในที่ดินหรือครอบครองอยู่ในที่ดินไม่เป็นกรรมสิทธิ์ของเอกชนที่ดิน หมายความว่าพื้นที่ดิน และให้หมายความรวมถึงพื้นที่ที่เป็นภูเขา หรือที่มีน้ำด้วยที่อยู่อาศัย หมายความว่าบ้านเรือน ตึก กระท่อม หรือสิ่งปลูกสร้างที่คล้ายคลึงใด ๆที่มีประโยชน์ใช้สอยตามปกติเพื่อการอยู่อาศัยและให้หมายความรวมถึงเจ้าของที่ดินอยู่เองไม่น้อยกว่า ๑๘๐ วันในรอบปีภาษีหรือบริวารอยู่อาศัยโดยไม่มีค่าตอบแทนใด ๆซึ่งมิใช่เพื่อประโยชน์ในการประกอบการค้าของเจ้าของที่ดินที่เลี้ยงสัตว์ หมายความว่าพื้นที่ซึ่งใช้ประโยชน์ในการเลี้ยงสัตว์ที่เป็นประโยชน์ในการประกอบอาชีพของเจ้าของที่ดินไม่ว่าจะเป็นสัตว์ปีกแมลง สัตว์บก สัตว์น้ำหรือสัตว์ครึ่งบกครึ่งน้ำใด ๆ ก็ตาม โดยการเลี้ยงสัตว์ไว้ในที่ดินดังกล่าวอาจเป็นสถานที่ให้อาหารสัตว์หรือแหล่งอาหารสัตว์หรือแหล่งพักผ่อนของสัตว์แหล่งควบคุมกักกันของสัตว์หรือหลายกรณีประกอบกันได้ที่ประกอบกสิกรรม หมายความว่าพื้นที่ซึ่งใช้ประโยชน์ในการปลูกพืชผลที่เป็นประโยชน์ในการประกอบอาชีพหรือยังชีพโดยอาจเป็นพืชล้มลุก พืชยืนต้น หรือพืชน้ำชนิดใด ๆ ก็ตามของเจ้าของที่ดินและให้หมายความรวมถึงการยอมให้ผู้อื่นเข้าทำกสิกรรมในที่ดินของตนไม่ว่าจะมีค่าตอบแทนหรือไม่ก็ตามปี หมายความว่า ปีปฏิทินข้อ ๕ ให้ผู้ซึ่งเป็นเจ้าของที่ดินในวันที่ ๑มกราคมของปีใด มีหน้าที่เสียภาษีบำรุงท้องที่สำหรับปีนั้นจากราคาปานกลางของที่ดินตามบัญชีอัตราภาษีบำรุงท้องที่ท้ายพระราชบัญญัติภาษีบำรุงท้องที่ พ.ศ. ๒๕๐๘ข้อ ๖ บุคคลธรรมดาซึ่งเป็นเจ้าของที่ดินแปลงเดียวหรือหลายแปลงที่อยู่ในจังหวัดชลบุรีและใช้ที่ดินนั้นเป็นที่อยู่อาศัยของตนเป็นที่เลี้ยงสัตว์ของตนหรือประกอบกสิกรรมของตนในเขตองค์การบริหารส่วนตำบลมาบไผ่ให้ลดหย่อนไม่ต้องเสียภาษีบำรุงท้องที่จำนวนสามไร่ที่ดินที่มีสิ่งปลูกสร้างและใช้สิ่งปลูกสร้างนั้นเป็นสถานการค้าหรือให้เช่าไม่ได้รับการลดหย่อนสำหรับส่วนของที่ดินที่มีสิ่งปลูกสร้างที่ใช้เป็นสถานการค้าหรือให้เช่านั้นในกรณีที่บุคคลธรรมดาหลายคนเป็นเจ้าของที่ดินร่วมกันให้ได้รับการลดหย่อนรวมกันตามเกณฑ์ที่กำหนดไว้ในวรรคหนึ่งข้อ ๗ กรณีที่เจ้าของที่ดินมีหลายแปลงอยู่ในเขตองค์การบริหารส่วนตำบลมาบไผ่และที่ดินหลายแปลงนั้นมีมากกว่าหนึ่งแปลงที่สามารถลดหย่อนได้ตามข้อบัญญัตินี้ให้เจ้าของที่ดินเลือกที่จะลดหย่อนแปลงใดก็ได้โดยแสดงเจตนาต่อเจ้าพนักงานประเมินตามแบบแสดงเจตนาให้ลดหย่อนที่ดินข้อ ๘ บุคคลธรรมดาซึ่งเป็นเจ้าของที่ดินหลายแปลงอยู่ในจังหวัดชลบุรีและมีที่ดินนั้นอยู่ในเขตองค์การบริหารส่วนตำบลมาบไผ่หรือหลายแปลงซึ่งได้รับลดหย่อนจากองค์กรปกครองส่วนท้องถิ่นอื่นแล้วจะไม่ได้รับการลดหย่อนสำหรับที่ดินที่อยู่ในเขตองค์การบริหารส่วนตำบลมาบไผ่ ทั้งนี้เจ้าของที่ดินจะต้องให้ถ้อยคำว่าตนไม่มีที่ดินแปลงอื่นอยู่ในเขตจังหวัดชลบุรีนอกจากที่ดินที่อยู่ในเขตองค์การบริหารส่วนตำบลมาบไผ่และตนไม่ได้รับการลดหย่อนจากองค์กรปกครองส่วนท้องถิ่นอื่นในเขตจังหวัดชลบุรีตามแบบให้ถ้อยคำจำนวนเนื้อที่และการได้รับการลดหย่อนที่กำหนดเว้นแต่เจ้าของที่ดินมีความประสงค์จะขอลดหย่อนที่ดินแปลงที่อยู่ในเขตองค์การบริหารส่วนตำบลมาบไผ่โดยไม่ขอลดหย่อนที่ดินจากองค์กรปกครองส่วนท้องถิ่นอื่นอีกข้อ ๙ ให้นายกองค์การบริหารส่วนตำบลมาบไผ่เป็นผู้รักษาการให้เป็นไปตามข้อบัญญัตินี้และให้มีอำนาจออกระเบียบประกาศ หรือคำสั่งเพื่อปฏิบัติการให้เป็นไปตามข้อบัญญัตินี้ประกาศณ วันที่ ๓๑ มีนาคม พ.ศ. ๒๕๕๘วิชญ์สิทธิ์ไกรเดชธนาสินนายกองค์การบริหารส่วนตำบลมาบไผ่ปริยานุช/จัดทำ๒๖ ตุลาคม ๒๕๕๘วริญา/ตรวจ๒๖ ตุลาคม ๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๒๖๑ ง/หน้า ๘๒/๒๑ ตุลาคม ๒๕๕๘